Diari Oficial de la Generalitat Valenciana


Sumari del DOGV 5081, del 30-08-2005 (2005/9011)

Notificació de la resolució de 13 de maig de 2005, de la Direcció General d'Energia de la Conselleria de Infraestructures y Transport, per la qual s'atorga autorització administrativa a a Iberdrola Distribución Eléctrica, SAU, per a la construcció de tres dels cinc trams de la línia elèctrica aéria de transport de doble circuït a 220 kV, interprovincial, entre les subestacions denominades ST Vall d'Uixó i ST Segorbe, s'aprova la part del projecte d'execució relatiu a estos i es declara en concret la seua utilitat pública. (ATLINE /2002/33, ATLINE/2002/109 i ATLINE 2004/7.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5081

Data del DOGV
:   30-08-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/9011


Organisme emissor
:   Conselleria d'Infraestructures i Transport

Tipus de document
:   Anunci

Notificació de la resolució de 13 de maig de 2005, de la Direcció General d'Energia de la Conselleria de Infraestructures y Transport, per la qual s'atorga autorització administrativa a a Iberdrola Distribución Eléctrica, SAU, per a la construcció de tres dels cinc trams de la línia elèctrica aéria de transport de doble circuït a 220 kV, interprovincial, entre les subestacions denominades ST Vall d'Uixó i ST Segorbe, s'aprova la part del projecte d'execució relatiu a estos i es declara en concret la seua utilitat pública. (ATLINE /2002/33, ATLINE/2002/109 i ATLINE 2004/7. [2005/9011]
  
No s'ha pogut realitzar la notificació, als interessats que s'indiquen en l'annex, de la Resolució de 13 de maig de 2005, de la Direcció General d'Energia de la Conselleria d'Infraestructures i Transport, que es menciona en el títol, d'acord amb el que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, es fa públic el text integre de la citada resolució perquè el present anunci servisca de notificació d'esta.
  
?Resolució de 13 de maig de 2005, de la Direcció General d'Energia de la Conselleria d'Infraestructures i Transport, per la qual s'atorga autorització administrativa a Iberdrola Distribución Eléctrica, SAU, per a la construcció de tres dels cinc trams de la línia elèctrica aèria de transport de doble circuit a 220 kV, interprovincial, entre les subestacions denominades ST la Vall d'Uixó i ST Segorbe, s'aprova la part del projecte d'execució relatiu a estos i es declara en concret la seua utilitat pública (ATLINE /2002/33, ATLINE/2002/109 i ATLINE 2004/79/12). Exp. 74/04.
  
Vistos els expedients amb referències ATLINE/2002/33 i ATLINE/2002/109, incoats pels servicis territorials d'Indústria i Energia de Castelló i València, respectivament, a instància d'Iberdrola Ingeniería y Consultoría, SA, en representació d'Iberdrola Distribución Eléctrica, SAU (en avant, Iberdrola), amb domicili en l'avinguda de Burgos, núm. 8, de Madrid, relatiu a la sol·licitud d'autorització administrativa, aprovació de projecte firmat per l'enginyer industrial Sr. Javier Arroyo Caballero i visat per la demarcació de Castelló del Col·legi d'Enginyers Superiors Industrials de la Comunitat Valenciana amb data 18 de gener de 2002, i declaració d'utilitat pública en concret per a la construcció d'una nova línia elèctrica aèria de transport de doble circuit a 220 kV, interprovincial, entre la subestació transformadora denominada ST la Vall d'Uixó, ubicada en el terme municipal de la Vall d'Uixó a Castelló de la Plana, i la subestació transformadora denominada ST Segorbe, en el municipi de Segorbe de la mateixa província.
  
Resultant que en el període d'informació pública a què va ser sotmesa la sol·licitud per mitjà d'anuncis en els butlletins oficials de les províncies de Castelló i de València dels dies 11 de juny i 22 d'octubre de 2002, respectivament, el Diari Oficial de la Generalitat Valenciana del 8 de juliol de 2002, el Boletín Oficial del Estado del 9 de novembre de 2002, els diaris de premsa El Periódico Mediterráneo i El Mundo dels dies 27 de maig i 14 d'octubre de 2002, respectivament, i l'exposició en els taulers d'edictes dels ajuntaments afectats, s'han presentat, en síntesi, les al·legacions següents:
  
- Sr. Joaquín P. Marco Pla, propietari de les diverses finques ubicades al terme municipal de la Vall d'Uixó, sol·licita, després d'observar els plans del traçat de la instal·lació, que es realitze un xicotet desplaçament, dins de la mateixa parcel·la afectada, del suport que cau en la finca de la seua propietat amb número 394 del cadastre, per la proximitat d'un gasoducte.
  
- Sr. Salvador Nabas Orenga, Sr. Tomás Nogueres Pérez, Sra. Alicia Alonso Arrizabalaga, Sr. Wenceslao Espinos Breva, Sr. Pascual Lluesma Orbea, Sr. José Luis Espinos Flich, Sr. Salvador Sorribes Mondragón, Sr. Estanislao Aranu Segarra, Sr. Enrique Valls Canós i Sr. Antonio Gozalbo Sabina, en qualitat de titulars de diversos terrenys sobre els quals es projecta implantar la línia elèctrica, s'oposen a l'atorgament de les autoritzacions preteses per Iberdrola pel perill per a la salut de les persones pels efectes dels camps electromagnètics, per al medi ambient i la depreciació econòmica dels terrenys afectats que suposa la construcció de la línia sol·licitada, i manifesten, a més, la inexactitud de les dades identificadores tant del propietari com dels béns i els drets afectats, que havien sigut sotmesos a exposició pública, i s'acompanya la correcció dels errors per estos apreciats. Estes mateixes al·legacions van ser reiterades novament per diverses de les persones citades en exercici del seu dret d'audiència previst en la Llei 30/1992.
  
- El Ple de l'Ajuntament de Soneja insta que es tinguen en compte les determinacions del seu Pla General en la Declaració d'Impacte Ambiental a què està sotmesa la construcció de la instal·lació objecte de publicitat.
  
Resultant que, de conformitat amb allò que s'ha establit en la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre als Ajuntaments de la província de València afectats pel projecte, separata de la part d'este als efectes d'establir l'oportú condicionat tècnic. En contestació al dit escrit, les entitats locals afectades van informar, en síntesi, el següent:
  
- L'Ajuntament d'Alfara de Algimia va aportar l'informe tècnic desfavorable, emés com a conseqüència de la petició de llicència d'obres realitzada per Iberdrola, per raons paisatgístiques, mediambientals, urbanístiques i d'encreuament amb llits hidrològics, i es requerix per a això la presentació de les autoritzacions regulades per la legislació específica d'estes matèries. A més, sol·licitava la definició dels suports de la línia respecte a la Pista d'Escales, a fi de justificar el compliment que la frontera d'edificació, definida per una banda de 10 metres a cada costat de l'eix del camí o de la pista, es respecta.
  
- L'Ajuntament de Sagunt va manifestar que havia denegat la llicència d'obres a la dita instal·lació per raons d'incompatibilitat amb la classificació del sòl en què es volia implantar.
  
- L'Ajuntament d'Algar de Palancia va comunicar l'informe tècnic formulat en relació amb la sol·licitud de la llicència d'obres realitzada per Iberdrola per a la construcció de la instal·lació, en el qual es condiciona la concessió d'aquella a l'obtenció de diverses autoritzacions previstes en matèria de medi ambient, urbanisme i d'encreuaments i afeccions de la instal·lació en projecte sobre camins ramaders i llits del domini públic hidràulic.
  
Resultant que, de conformitat amb allò que s'ha establit en la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre als ajuntaments de la província de Castelló afectats pel projecte separata de la part d'este a l'efecte d'establir l'oportú condicionat tècnic, i se sol·licita, al mateix temps, l'informe en relació amb la possible interferència de la línia elèctrica motiu d'esta resolució amb els plans d'ordenació urbana aprovats en els dits municipis, i s'assenyala en el dit ofici de petició, que es tinguera constància amb este del projecte de la instal·lació, a fi que es considerara en la realització d'obres futures i instal·lacions en la zona de pas projectada. En contestació al dit escrit, les entitats locals afectades van informar, en síntesi, el següent:
  
- L'Ajuntament de la Vall d'Uixó va evacuar informe en el qual s'assenyala la interferència de la línia elèctrica en projecte amb el seu Pla General d'Ordenació Urbana i el seu planejament de desenvolupament i la prohibició de la seua construcció fins que s'emeta la corresponent Declaració d'Impacte Ambiental, i es proposava la seua modificació per a ajustar el seu traçat el més pròxim possible a la carretera C-225 i al camí que la unix amb la RGV-7735.
  
- L'Ajuntament de Soneja va incorporar la resolució de l'expedient de llicència d'obres per la qual s'amplia el termini per a la seua concessió fins a la presentació de la Declaració d'Impacte Ambiental de la instal·lació, i s'adjunta, així mateix, l'informe del tècnic municipal favorable a la sol·licitud de llicència ja que la instal·lació projectada complia les ordenances del Pla General d'Ordenació Urbana, condicionat a l'obtenció dels informes favorables dels organismes competents en matèries urbanística i mediambiental.
  
- L'Ajuntament de Segorbe va aportar l'informe del tècnic municipal en el qual s'assenyala que la línia objecte d'esta resolució no interferix en l'ordenació urbana que desenvolupa el Pla General d'Ordenació Urbana del dit municipi.
  
- L'Ajuntament de Castellnovo no va contestar a la mencionada petició, a pesar que havia sigut reiterada esta pel Servici Territorial corresponent.
  
Resultant que, de conformitat amb allò que s'ha establit en l'article 131, del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre, així mateix, separata del projecte tècnic de la línia elèctrica projectada a:
  
- Red Eléctrica de España, SA, per encreuament amb la línia denominada l'Eliana-la Plana, al terme de la Vall d'Uixó.
  
- El Ministeri de Foment per encreuament amb les carreteres estatals CN-225 i variant de la Vall d'Uixó.
  
- Telefónica per encreuament amb una línia telefònica aèria.
  
- RENFE per encreuament amb la línia fèrria de Calataiud a València a altura de Segorbe.
  
- Gas Natural, SA, per encreuament amb un gasoducte.
  
- La Confederació Hidrogràfica del Xúquer del Ministeri de Medi Ambient per encreuament amb diversos llits públics de les províncies de València i Castelló davall de la seua jurisdicció.
  
A fi que emeteren, si procedia, els oportuns condicionats, que traslladats al sol·licitant tots estos van ser acceptats per Iberdrola.
  
Resultant que remeses al sol·licitant les al·legacions expressades i els condicionats presentats per la resta d'afectats pel projecte no mencionats en el paràgraf anterior, perquè prestaren la seua conformitat o formularen les objeccions que estimaren procedents, va manifestar, en síntesi, que:
  
- Segons el que establix la Llei 4/1992, de 5 de juny, del Sòl no Urbanitzable de la Comunitat Valenciana respecte a la previsió d'infraestructures en este tipus de sòl, una vegada obtinguda la declaració d'utilitat pública en concret de la instal·lació i la Declaració d'Impacte Ambiental, les mesures correctores de la qual, si n'hi haguera, es preveuran escrupolosament, la construcció de la línia no suposarà interferència amb la qualificació urbanística del terreny per la qual discorrerà.
  
- S'accepta el condicionat tècnic formulat per l'Ajuntament d'Alfara de Algimia relatiu al manteniment d'una distància de 10 metres a cada costat de l'eix del camí o de la pista denominada Pista d'Escales.
  
- Llevat de l'assenyalat en el punt anterior, els ajuntaments no han expressat cap condicionat tècnic relacionat amb el projecte d'execució sotmés a aprovació, i es limiten a sol·licitar la presentació de diverses autoritzacions que els seran presentades una vegada siguen concedides per les administracions competents.
  
- L'impacte paisatgístic del traçat proposat ha sigut avaluat en l'estudi d'impacte ambiental presentat davant de l'òrgan competent, el qual determinarà, si és procedent, l'oportú condicionat. En relació amb el soterrament proposat per alguns ajuntaments, aporta diverses dades i les fonts de les quals han sigut extrets que expressen els desavantatges mediambientals de soterrar una línia de 220 kV davant de l'execució en aèria.
  
- L'article 23 de la Llei d'Expropiació Forçosa establix la possibilitat de l'expropiació total de les finques afectades parcialment, quan el manteniment d'estes siga antieconòmic.
  
- Encara quan no hi ha regulació obligatòria ni resultats científics concloents que limiten la intensitat màxima dels camps electromagnètics de freqüència industrial generats per les línies elèctriques, i la instal·lació projectada discorrerà per sòl no urbanitzable, allunyada de nuclis urbans, la intensitat d'aquells, en este cas, és inferior a les recomanacions establides, pels organismes internacionals i especialitzats, per a preservar els efectes sobre la salut.
  
- En referència amb la inexactitud de la relació de béns i drets afectats sotmesa a informació pública que han manifestat alguns al·legadors, pren nota dels errors per a la seua esmena.
  
- Després de revisar el projecte d'execució, junt amb la documentació cartogràfica que està en este, no consta l'existència de cap gasoducte en l'espai de 50 metres a cada costat de l'eix de la instal·lació elèctrica en cap de les tres parcel·les de què apareix com titular el Sr. Joaquín P. Marco Pla, sense que, per tant, s'haja exposat per este alguna de les excepcions previstes en l'article 57 de la Llei 54/1997.
  
Per tot això sol·licita que es continue el tràmit per a accedir a la sol·licitud plantejada, ja que les al·legacions presentades no desvirtuen la sol·licitud inicial en no haver-se acreditat alguna de les causes previstes en la Llei 54/1997, de 27 de novembre, del Sector Elèctric, per a denegar-la.
  
Resultant que, per la Resolució de la Direcció General d'Indústria i Energia de la Conselleria d'Indústria, Comerç i Energia de 16 d'octubre de 2002, es va autoritzar a Iberdrola la construcció de la subestació transformadora de 220/20 kV denominada ST la Vall d'Uixó.
  
Resultant que, per la Resolució de la Direcció General d'Indústria i Energia de la Conselleria d'Indústria, Comerç i Energia de 20 de juny de 2003, es va autoritzar a Iberdrola la construcció de la subestació transformadora de 220/20 kV denominada ST Segorbe.
  
Resultant que amb data 25 de novembre del 2003 el director general de Gestió del Medi Natural de la Conselleria de Territori i Habitatge va dictar Declaració d'Impacte Ambiental (en avant DIA), en la qual s'estima acceptable, només a efectes ambientals, el projecte de línia aèria d'energia elèctrica de 220 kV doble circuit, entre la ST la Vall d'Uixó i la ST Segorbe, el promotor de la qual és Iberdrola Distribución Eléctrica, SAU, sempre que es desenvolupe d'acord amb el que establix la documentació presentada, sense perjuí de les autoritzacions que li siguen preceptives i condicionada als aspectes que en esta es contenen.
  
Resultant, que s'ha remés, a cada un dels ajuntaments afectats pel traçat de la línia elèctrica, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, ofici en què se sol·licitava l'informe sobre l'adaptació del projecte remés al planejament urbanístic d'aplicació i únicament han sigut presentats pels municipis de Soneja i Sagunt, i es considera que la resta dels ajuntaments han evacuat l'informe en sentit favorable per silenci administratiu.
  
Les manifestacions dels citats ens locals han sigut, en síntesi, les següents:
  
- L'Ajuntament de Soneja manifesta que està en desacord amb el traçat seleccionat per la DIA, ja que afecta en la proximitat l'àrea habitada del nucli urbà, a més de ser incompatible amb el planejament municipal per incidir en Sòl no Urbanitzable d'Especial Protecció.
  
- L'Ajuntament de Sagunt acorda mantindre les determinacions establides en el PGOU de Sagunt, ja que existix base física real que motiva i avala la proporcionalitat de la classificació com a sòl no urbanitzable d'especial protecció, i es proposa l'estudi d'un traçat alternatiu, més pròxim a la carretera en sòl no urbanitzable ordinari.
  
Resultant que a fi de complir al condicionat imposat per la citada DIA, amb data 28 d'abril del 2004 Iberdrola va presentar davant de la Unitat Territorial d'Energia de Castelló un annex de modificació del projecte d'execució de la línia elèctrica objecte de la present resolució entre els suports 39 i 48, firmat per l'enginyer industrial Sr. Javier Arroyo Caballero i visat pel Col·legi Oficial d'Enginyers Superiors Industrials de la Comunitat Valenciana amb data 31 de març de 2004.
  
Resultant que el citat annex de modificació al projecte va ser tramitat amb el número d'expedient ATLINE/2004/79/12 i sotmés a la corresponent informació pública, per mitjà d'anuncis en el Butlletí Oficial de la Província de Castelló del dia 20 de juliol de 2004, el Diari Oficial de la Generalitat Valenciana de 7 de setembre de 2004, en el diari de premsa El Periódico Mediterráneo del dia 2 de setembre de 2004, i l'exposició en el tauler d'edictes de l'Ajuntament de Soneja, com a municipi afectat per la dita modificació, sense que conste en l'expedient presentació d'al·legacions.
  
Resultant que s'ha remés, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, l'ofici a l'Ajuntament de Soneja en el qual se sol·licitava l'informe sobre l'adaptació de l'annex de modificació del projecte remés, al planejament urbanístic d'aplicació, i s'ha informat en el sentit següent:
  
- Favorablement respecte el traçat de la línia proposada per Medi Ambient entre els encreuaments 25 a 27 del pla que està en l'expedient, sempre que busque el traçat de l'alternativa nord proposat per l'Ajuntament a altura del punt 27.
  
- Informar desfavorablement el traçat de la línia entre els encreuaments 27 al 32 i, per tant, que es varie el traçat de forma que s'allunye de l'àrea habitada del nucli urbà de la població i del nou polígon industrial que es desenvoluparà (els dits encreuaments no estan inclosos en els plans del projecte annex de modificació).
  
Del referit informe es va traslladar a Iberdrola que va contestar en termini i en la forma adequada considerant d'aplicació el contingut de l'article 75 de la mencionada Llei 16/2003, de 17 de desembre.
  
Considerant que el contingut de la DIA de data 25 de novembre de 2003 queda ratificat en tots els seus aspectes, ja que del tenor de l'informe de l'Ajuntament de Soneja es deriva, en part, la necessitat d'una modificació d'esta, sense que existisquen nous elements de juí que motiven la seua rectificació.
  
Considerant que, a la vista de la necessitat de tramitació com un projecte independent d'una part del traçat de la línia elèctrica que discorre pel municipi de Soneja, concretament respecte dels suports compresos entre els números 48 i 52, este serà resolt en una resolució posterior.
  
Considerant que igualment, i a la vista del contingut de l'informe emés per l'Ajuntament de Sagunt, i de la necessitat de tramitació com un projecte independent d'una part del traçat de la línia elèctrica que discorre pel municipi de Sagunt, concretament respecte dels suports compresos entre els números 20 i 25, este serà resolt en una resolució posterior.
  
Resultant que Iberdrola Distribución Eléctrica, SAU, ha presentat amb data 15 d'abril de 2005 sengles documentacions consistents en l'annex de modificació al projecte d'execució de la línia elèctrica a 220 kV, ST la Vall d'Uixó-ST Segorbe, respectivament en els servicis territorials de Castelló i València, en els quals s'ha procedit a l'estudi i a la valoració de les alternatives plantejades pels citats ajuntaments de Soneja -respecte als suports compresos entre els números 48 i 52- i de Sagunt -respecte als suports compresos entre els números 20 i 25.
  
Resultant que Iberdrola Distribución Eléctrica, SAU, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
  
Resultant que, d'acord amb la sol·licitud i el projecte, firmat per l'enginyer industrial Sr. Javier Arroyo Caballero i visat per la demarcació de Castelló del Col·legi d'Enginyers Superiors Industrials de la Comunitat Valenciana amb data 18 de gener de 2002, que s'han presentat, la finalitat que es perseguix amb la construcció d'esta instal·lació és augmentar la potència i qualitat del servici a les províncies de Castelló de la Plana i València, i, més concretament, a les zonas de la Vall d'Uixó i Segorbe.
  
Resultant que el projecte presenta un traçat plenament concretat, disposa entre la seua documentació dels plans pertinents a escala adequada, està prou detallat i conté una relació concreta i individualitzada dels béns i els drets afectats.
  
Resultant que els servicis territorials d'Indústria i Energia de Castelló i València, encarregats de la instrucció de l'expedient de sol·licitud, han informat esta favorablement.
  
Considerant que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar estes adequadament.
  
Resultant que amb data 10 de maig de 2004 va tindre entrada en esta Direcció General l'informe, prèviament a l'autorització administrativa de construcció d'instal·lacions de transport d'energia elèctrica, sol·licitat a la Direcció General de Política Energètica i Mines del Ministeri d'Indústria, Comerç i Turisme en compliment de l'article 114 del Reial Decret 1955/2000, d'1 de desembre, en el qual es comunica que, a la vista del projecte presentat, considerant que la instal·lació constituïx una antena d'alimentació, que la seua finalitat és incrementar la potència disponible i la qualitat de servici en les zones de les subestacions mencionades i que esta està prevista en el document de Planificació dels Sectors de Gas i Electricitat aprovat per Acord del Consell de Ministres amb data 13 de setembre de 2002, no es troba cap inconvenient perquè es resolga sobre la sol·licitud d'Iberdrola en relació amb l'autorització, declaració en concret d'utilitat pública i aprovació del projecte d'execució de la línia a 220 kV, doble circuit, des de la subestació de la Vall d'Uixó a la subestació de Segorbe.
  
Considerant d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
  
Considerant que l'article 36.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de transport d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
  
Considerant que la sol·licitud ha complit els tràmits establida en la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica.
  
Considerant que esta Direcció General d'Energia és competent per a resoldre la present resolució de conformitat amb l'article 16 del Decret 118/2004 d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia resol:
  
Primer . Autoritzar administrativament a Iberdrola Distribución Eléctrica, SAU, la construcció dels trams denominats 1, 3 i 5, definits més endavant, de la línia de transport d'energia elèctrica, conseqüència de l'acumulació per a una resolució posterior de la part del traçat que discorre entre els suports 20 a 25 i 48 a 52, corresponent als termes municipals de la Vall d'Uixó i Sagunt, i Soneja, respectivament, i les característiques principals dels quals són les següents:
  
- Tensió nominal: 220 kV (1a categoria).
  
- Tipologia constructiva: aèria.
  
- Freqüència: 50 Hz.
  
- Potència màxima que s'ha de transportar: 544 MVA per circuit.
  
- Nombre de circuits: dos.
  
- Conductors: alumini-acer tipus Dúplex-Gull 381 mm2 de secció total.
  
- Cables de terra: dos, un d'acer galvanitzat de 50 mm2 de secció, i un altre tipus OPGW-15 amb fibra òptica en el seu nucli de 118,3 mm2 de secció total.
  
- Suports: metàl·lics de perfils angulars de costats iguals galvanitzats en calent, d'acer S355J2G3 i S275JR, organitzats en forma de gelosia doble, corresponents a les sèries d'Iberdrola designades com a 22E110, 22E140, 22E150, 22E190, 22D180 i 22A14A.
  
- Preses de terra: sistema mixt de piques i anells. Dos muntants oposats quedaran units a terra per mitjà d'elèctrodes constituïts per barres d'acer de coure, de 19 mm de diàmetre i 2,00 metres de longitud, connectats als muntants per mitjà de cable de Cu de 50 mm2 de secció. Els altres dos muntants quedaran connectats a terra per mitjà d'un anell format per cable de coure de 50 mm2 de secció soterrat a una profunditat mínima de 0,7 m.
  
- Pressupost total: 4.072.035,78 euros.
  
TRAM 1
  
Municipi (província) afectats: la Vall d'Uixó (Castelló).
  
Origen de la línia: pòrtic de la subestació elèctrica transformadora denominada ST la Vall d'Uixó.
  
Final del tram: suport número 19.
  
Nombre de suports del tram: 20, que afecta els municipis que s'expressen en la taula següent.
  
NÚM. del SUPORT MUNICIPIS
  
AFECTATS
  
Pòrtic ST la Vall d'Uixó i el suport núm.1 La Vall d'Uixó
  
1 i 2
  
Pòrtic ST la Vall d'Uixó i el suport núm.1 bis
  
1 bis a 19
  
TRAM 3
  
Municipi (província) afectats: Sagunt (València), Alfara de Agimia (València), Algar de Palancia (València) i Soneja (Castelló).
  
Origen de la línia: suport número 25.
  
Final del tram: suport número 48.
  
Nombre de suports del tram: 24
  
Núm. del SUPORT MUNICIPIS
  
AFECTATS
  
25 Sagunt
  
26 Alfara de Algimia
  
27 i 28 Sagunt
  
29 Alfara de Algimia
  
30 a 33 Algar de Palancia
  
34 a 48 Soneja
  
TRAM 5
  
Municipi (província) afectats: Soneja (Castelló), Castellnovo (Castelló) i Segorbe (Castelló)
  
Origen de la línia: suport número 52.
  
Final del tram: suport número 65.
  
Nombre de suports del tram: 14
  
Núm. del SUPORT MUNICIPIS
  
AFECTATS
  
52 a 55 Soneja
  
56 a 58 Castellnovo
  
59 Soneja
  
60 a 65 i pòrtic ST Segorbe Segorbe
  
De conformitat amb l'article 36.3 de la Llei 54/1997, de 27 de novembre, del Sector Elèctric, establix la present autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
  
Segon. Aprovar el projecte d'execució firmat per l'enginyer industrial Sr. Javier Arroyo Caballero i visat per la demarcació de Castelló del Col·legi d'Enginyers Superiors Industrials de la Comunitat Valenciana amb data 18 de gener de 2002, en la part corresponent als trams autoritzats en l'anterior punt, i se sotmeten a les condicions següents:
  
1. Les obres hauran de realitzar-se d'acord amb el projecte presentat.
  
2. El termini d'execució de l'obra serà d'un any des de la notificació de la present resolució. Amb anterioritat a la finalització del dit termini Iberdrola podrà sol·licitar la seua ampliació per mitjà de sol·licitud motivada davant d'esta Direcció General.
  
3. El titular donarà compte de la terminació de les obres als servicis territorials d'Energia de Castelló i València, d'acord a l'emplaçament provincial de la instal·lació, a lefecte de reconeixement definitiu i extensió de l'acta de posada en marxa.
  
4. Iberdrola haurà d'observar els preceptes, les mesures i les condicions que s'establisquen en la legislació aplicable a l'activitat de transport i distribució d'energia elèctrica.
  
A més, s'hauran de complir els condicionaments mediambientals descrits en la Declaració d'Impacte Ambiental de 25 de novembre de 2003 el director general de Gestió del Medi Natural de la Conselleria de Territori i habitatge.
  
Tercer. Declarar, en concret, la utilitat pública dels trams de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i els drets afectats i implica la urgent ocupació d'estos a l'efecte de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997 de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
  
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures en el termini d'un mes, comptador des del dia següent de la seua notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú".